FI
C 418/38
Euroopan unionin virallinen lehti
31.10.2022
Kanne 19.8.2022 – Espanja v. komissio (Asia T-508/22) (2022/C 418/52) Oikeudenkäyntikieli: espanja Asianosaiset Kantaja: Espanjan kuningaskunta (asiamies: I. Herranz Elizalde) Vastaaja: Euroopan komissio
Vaatimukset Kantaja vaatii unionin yleistä tuomioistuinta i. kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 8.6.2022 annetun täytäntöönpanopäätöksen (EU) 2022/908 (1) Espanjaa koskevilta osin ii. toissijaisesti kumoamaan kanteen kohteena olevan päätöksen osittain siten, että varainhoitovuosien 2016 ja 2017 osalta arvioidun riskin määrä alennetaan 3 241 314,99euroksi iii.
toissijaisesti kanteen tueksi esitetyn toisen perusteen mukaisesti kumoamaan kanteen kohteena olevan päätöksen osittain siten, että varainhoitovuosien 2016 ja 2017 osalta vahvistettu kiinteämääräinen korvaus alennetaan viidestä prosentista kahteen prosenttiin iv. velvoittamaan vastaajana olevan toimielimen korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa kahteen kanneperusteeseen.
1) Ensimmäinen kanneperuste, joka perustuu kiinteämääräisen korvauksen virheelliseen soveltamiseen — Kanteen kohteena olevalla päätöksellä loukataan kiinteämääräisten korjausten oikeasuhteisuuden periaatetta, koska siinä sovelletaan perusteettomasti asetuksen 1306/2013 (2) 52 artiklan 2 kohdan vastaista kiinteämääräistä korjausta, ja oikeutta hyvään hallintoon, koska siinä ei ole tutkittu vaaditulla huolella Espanjan viranomaisten esittelemiä riskiarviointeja.
Ensimmäinen kanneperuste muodostuu seuraavista osista, jotka erikseen ja yhdessä tarkasteltuina osoittavat, ettei sovellettu kiinteämääräinen korjaus ole oikeasuhteinen. — III.1.
Arviointivirhe siltä osin kuin komissio on katsonut, että on olemassa vakava ja perusteltu epäilys hallintoa koskevan lakisääteisen vaatimuksen nro 1 koskevien tarkastusten laajuudesta. — Komissio on tehnyt virheen seuraavista syistä: i) komissio ei ole ottanut huomioon sitä, että paikan päällä tehtävissä tarkastuksissa tarkastajat tarkistivat lantavaraston mittoja koskevan vaatimuksen ja toimintakirjanpidon tarkistukset; ii) tarkastuksen yhteydessä yhdenkään toimenpiteen tai paikan päällä tehdyn tarkastuksen perusteella ei voitu todeta tuensaajien sääntöjenvastaisuuksia tai virheitä, joita tarkastajat olisivat voineet tehdä tarkastusten yhteydessä; iii) komissio on todennut heikkouksia kyseistä vaatimusta koskevien tarkastusten laajuuden ja laadun osalta, vaikka vain ”Tulosten ilmoittaminen” olisi voitu todeta heikkoukseksi perustarkastuksessa, jota komissio on jo erikseen arvioinut yhteenvetokertomuksessa — III.2.
Arviointivirhe siltä osin kuin komissio on todennut, että on olemassa vakava ja perustelu epäilys hallintoa koskevan lakisääteisen vaatimuksen nro 3 koskevien tarkastusten laajuudesta